**8522 Nemesgörzsöny, Széchenyi u. 10.**

**ikt.szám:…….../2024.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2024. január 22-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Sándor

Csuka Géza alpolgármester

 Dombó Lászlóné

 Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**1/2024.(I.22.) önkormányzati határozat**

Nemesgörzsöny Község Önkormányzatának képviselő-testülete 2024. január 22-i ülésének napirendjét az alábbiak szerint határozza meg:

1. Vásárolt élelmezés tárgyában megkötött megállapodás módosítása

Előadó: polgármester

1. A Nemesgörzsöny Községben fizetendő intézményi térítési díjak megállapításáról szóló 5/2021.(III.24.) önk. rendelet módosítása

Előadó: polgármester

1. A személyes gondoskodást nyújtó ellátásokról, azok

igénybevételének rendjéről, a fizetendő térítési díjak megállapításáról szóló 6/2021.(III.24.) önkormányzati rendelet módosítása

Előadó: polgármester

1. 2024. évi munkaterv elfogadása

Előadó: polgármester

1. Szolgáltatási terv elfogadása

Előadó: polgármester

1. Pápai Rendőrkapitányság kapitányi beosztásba kinevezés véleményezése

Előadó: polgármester

1. Iskolai körzethatár meghatározása

Előadó: polgármester

**Napirendek tárgyalása:**

**1)Vásárolt élelmezés tárgyában megkötött megállapodás módosítása**

**Előadó: polgármester**

Tatai László polgármester elmondja, hogy a Na-Sze Kft megküldte javaslatát a térítési díj emelésre. A növekvő rezsi árak, a minimálbér, az alapanyagárak emelkedése miatt nem tudja tartani az árat, amelyet már 2022 október 1 óta nem emelt. A szociális étkeztetés intézményi térítési díja érinti az önkormányzatot, 1480 Ft-ra emelkedik 1240 Ft-ról.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**2/2024. (I.22.) önkormányzati határozat**

Nemesgörzsöny Község Önkormányzat Képviselő-testülete úgy döntött, a 14/2022.(II.3.) önkormányzati határozattal - szociális és gyermekétkeztetés tárgyában - elfogadott megállapodás 1.mellékletét módosítja az előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:2024. január 31.

**2)A Nemesgörzsöny Községben fizetendő intézményi térítési díjak megállapításáról szóló 5/2021.(III.24.) önk. rendelet módosítása**

**Előadó: polgármester**

Tatai László polgármester elmondja, hogy az előző napirendben elfogadott térítési díj emelés következtében módosítani kell az intézményi térítési díjakról szóló rendeletet. Ismerteti az előterjesztésben kiküldött rendelet-tervezetet.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2024. (I.26.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a Nemesgörzsöny községben fizetendő intézményi térítési díjak megállapításáról szóló 5/2021. (III.24.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**3)A személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021.(III.24.) önkormányzati rendelet módosítása**

**Előadó: polgármester**

Tatai László polgármester elmondja, hogy az első napirendben módosításra került a Na-Sze Kft. által benyújtott térítési díj emelési javaslat. A térítési díj rendeletben ez módosításra került. Az önkormányzat biztosít további kedvezményeket is a lakosoknak. A kedvezmény mértékét kell meghatározni. Ismerteti a javaslatot. Elmondja, hogy 340 Ft a normatíva, mellyel automatikusan csökkentésre kerül a személyi térítési díj megállapításakor a szociális étkeztetés.

Kétféle variáció készült, a legmagasabb kategóriánál. Az egyik javaslat plusz 50 ft, a másik 100 Ft átvállalása. A szolgáltató azt kéri, hogy próbáljunk rendszert vinni az étkezésbe, mert elég hektikus néhány személynél.

Buzás Sándor képviselő megkérdezi, hogy mennyivel kerül többe a 100 Ft-os átvállalás

Novák Edit aljegyző elmondja, hogy kb. 362 ezer forinttal

Buzás Sándor képviselő elmondja, hogy ez túl sok hozzájárulás az önkormányzat részéről, a lakosságnál viszont ez 50 Ft-ot jelent adagonként.

Tatai László polgármester javasolja hogy a kedvezményeket az előterjesztés szerin fogadja el a testület úgy, hogy a legmagasabb kategóriánál 390 Ft legyen a kedvezmény összege.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2024. (I.26.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**4)2024. évi munkaterv elfogadása**

**Előadó: polgármester**

Tatai László polgármester ismerteti a 2024 évi munkatervet. Elmondja, szükség szerint a napirendek bővíthetőek, és a gyakoriság is sűrűsödhet igény esetén.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**3/2024. (I.22.) önkormányzati határozat**

**2024. évi munkatervéről**

Nemesgörzsöny község Önkormányzatának Képviselő-testülete az előterjesztett 2024.évi munkatervet a javaslat szerint elfogadja.

**Határidő**: 2024.évben folyamatos

**Felelős**: polgármester

**5)Szolgáltatási terv elfogadása**

**Előadó: polgármester**

Tatai László polgármester elmondja, hogy minden évben szükséges a szolgáltatási terv elfogadása. Háriné Nagy Veronika közművelődési ügyintéző elkészítette a tervet, mely bővülhet, ha további lehetőségek merülnek fel.

Buzás Sándor képviselő kéri, hogy a rendezvények legyenek összeegyeztetve a focimeccsekkel.

Tatai László polgármester elmondja, hogy a búcsú egyházi rendezvény, nem biztos, hogy kellene az önkormányzatnak fizetnie a vurslit, mivel tavaly kb. 5 ember lézengett a rendezvényen.

Buzás Sándor képviselő elmondja, hogy igen, négyen voltak. Jöhet a búcsús, de szedje ő a pénzt a kilátogatóktól.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**4/2024. (I.22.) önkormányzati határozat**

Nemesgörzsöny Község Önkormányzat Képviselő-testülete úgy döntött, elfogadja Nemesgörzsöny Község Önkormányzat 2024. évi szolgáltatási tervét.

Felelős: polgármester

Határidő:2024. január 31.

**6)Pápai Rendőrkapitányság kapitányi beosztásba kinevezés véleményezése**

**Előadó: polgármester**

Tatai László polgármester elmondja, hogy Regdon László pápai rendőrkapitány elköszönt a településektől, a rendőrségen kívül folytatja pályáját. Veszprém Vármegyei Rendőrkapitányság írásban tájékoztatta önkormányzatunkat, hogy , hogy a Pápai Rendőrkapitányság vezetésével 2024. január 1-jei hatállyal megbízott Rausz István r. ezredes, rendőrségi főtanácsos kapitányságvezetői kinevezését tervezi.

A rendőrségről szóló 1994. évi XXXIV. tv. 8.§ (2) bekezdése alapján a rendőrkapitányság vezetőjének kinevezését megelőzően a kinevezési jogkör gyakorlója kikéri az illetékességi területen működő települési önkormányzatok képviselő-testületének a véleményét.

Kérem a Tisztelt Képviselő-testületet, hogy Rausz István r.ezredes kapitányságvezetői beosztásba történő kinevezését szíveskedjen támogatni.

A személyes látogatás megtörtént, fokozottabb jelenlétet kéretem, inkább a munkaidő utáni időszakra, hogy lássák az erre járók, hogy lehet számítani ellenőrzésre, mert visszatartó ereje van. Szerencsére nem jellemző itt a bűncselekmény, de jobb előre intézkedni.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**5/2024. (I.22.) önkormányzati határozat**

Nemesgörzsöny Község Önkormányzat Képviselő-testülete az előterjesztésben foglaltakat megtárgyalta, és az alábbi határozatot hozta:

A Képviselő-testület támogatja Rausz István r. ezredes, rendőrségi főtanácsos kapitányságvezetői kinevezését 2024. január 1-jei hatállyal.

A Képviselő-testület felkéri Tatai László polgármestert, hogy a döntésről tájékoztassa a Veszprém Vármegyei Rendőrkapitányság vezetőjét.

Felelős: polgármester

Határidő 2024. február 15.

**7)Iskolai körzethatár meghatározása**

**Előadó: polgármester**

Tatai László polgármester elmondja, hogy a nemzeti köznevelésről szóló 2011. évi CXC. törvény 50§ (8) bekezdése alapján a területileg illetékes tankerületi központ feladata az iskolák felvételi körzetének meghatározása. A felvételi körzetek megállapításához a Pápai Tankerületi Központ beszerezte az érdekelt települési önkormányzatok véleményét a nevelési-oktatási intézmények működéséről és a köznevelési intézmények névhasználatáról szóló 20/2012. (VII.31.) EMMI rendelet 24.§(1) bekezdése szerint. Az előzetes véleményezési eljárás során módosítási javaslat nem volt.

A Tankerületi központnak 2023. deceber 1-jéig kell tájékoztatnia a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

Az EMMI rendelet 24. § (1a) bekezdésében foglaltak alapján a települési önkormányzat a vélemnyéről, az Nkt. 50. § (10) bekezdésében szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatról 2024. február 15 napjáig tájékoztatja az illetékes tankerületi központot. Továbbra is a Vargha Gyula Református Általános Iskola és Óvoda a kötelező felvételt biztosító intézmény.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**6/2024. (I.22.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy változtatás nélkül elfogadja a 2024/2025. tanévre vonatkozó általános iskolai felvételi körzethatár megállapítását.

Határidő: Azonnal

Felelős: Polgármester

Tatai László polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. január 22 -i nyilvános ülést 16 óra 40 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző